alexandrainst/scandi-wiki huggingface dataset:
Solaris Bus & Coach

Solaris Bus & Coach SA er en bussprodusent med fabrikk like nord for Poznań i Polen. De produserer hovedsakelig by-, forstads- og trolleybusser, men også spesialbusser og trikker. Det er en familie-eiet og familiedrevet bedrift, med Krzysztof Olszewski som styreformann og CEO, og hans kone Solange som styreleder (fra oktober 2008).

Historie 
Solaris startet som Neoplan Polska, en polsk leverandør av de tyske Neoplan-bussene, grunnlagt i 1994 av Krzysztof Olszewski. I 1996 grunnla Olszewski et eget produksjonsanlegg i Bolechowo-Osiedle, ikke langt fra Poznań. I 1999 kom de første bussene under eget Solaris merke (modell Urbino). 1. september 2001 ble Neoplan Polska ble omdøpt til Solaris Bus & Coach. I 2005 ble det omgjort til aksjeselskap.

Siden starten har det blitt bygget nærmere 5 000 busser på produksjonsanlegget. Fra 2000 begynte Solaris å eksportere busser til utlandet. I dag eksporteres omkring 60 % av produksjonen. Solaris busser finnes i dag i 17 europeiske land. Solaris er også til stede utenfor Europa, og leverer bl.a. busser til Dubai.

I 2009 hadde Solaris om lag 1600 arbeidstakere.

Solaris leverer også biogassbusser, og har bygget de 14 første biogassbussene satt i drift i Oslo-området. Bussene har gått i ekspress på rute 144 mellom Lommedalen og Oslo sentrum siden 1. juli 2010.

Den 23. august 2010 ble 41 nye biogassbusser fra Solaris satt i drift i Trondheim. Selv om en del problemer med elektronikken til de nye motorene i bussene vanskeliggjorde oppstarten, er bussene stort sett godt mottatt og går nå i faste ruter. Solaris skal levere 320 biogassbusser i 2010,
de aller fleste av dem i Skandinavia.

Referanser

Eksterne lenker 
 

Bussprodusenter
Polske selskaper
Etableringer i 1999
Liste over kongepokalvinnere i folkemusikk

Liste over kongepokalvinnere i folkemusikk er en kronologisk oversikt over vinnere av kongepokal under landskappleiken. I 1980 ble det første gang delt ut kongepokal under konkurransen, og fra 1990 har de blitt delt ut hvert år.

Mottagere
1980: Ivar Skjølberg, vanlig fele
1981: Knut Hamre, hardingfele
1984: Reidar Meinstad, halling/lausdans
1987: Kirsten Bråten Berg, kveding
1988: Hallvard T. Bjørgum, hardingfele
1989: Hilde Bjørkum og Vidar Underseth, dans, hardingfele
1990: Gunvor Hegge, langeleik
1992: Mari Eggen, vanlig fele
1993: Bjørn Strand, halling/lausdans
1994: Gunhild Tømmerås, kveding
1995: Gunnlaug Lien Myhr og Håkon Tveito, dans, hardingfele
1996: Randi Gullikstad og Peder Gullikstad, dans, vanlig fele
1997: Anders Røine, munnharpe
1998: Alf Tveit, hardingfele
1999: Tron Steffen Westberg, vanlig fele
2000: Jon Ellingsen, halling/lausdans
2001: Ragnhild Furholt, kveding
2002: Håkon Dregelid og Ami Petersson, dans, hardingfele
2003: Rolf Bjørgan og Anne-Grete N. Bjørgan, dans, vanlig fele
2004: Jan Beitohaugen Granli, hardingfele
2005: Gjermund Larsen, vanlig fele
2006: Knut Aastad Bråten, langeleik
2007: Eivind Bakken, halling/laus
2008: Camilla Granlien, kveding
2009: Ingunn Stræte Lie og Ulf Arne Johannessen, dans, hardingfele
2010: Sigurd Johan Heide og Anne Berit Heide, dans, vanlig fele
2011: Ottar Kåsa, hardingfele
2012: Øyvind Sandum, durspel
2013: Andreas Bjørkås, vanlig fele
2014: Ole Aastad Bråten, langeleik
2015: Hallgrim Hansegård, halling
2016: Margit Myhr, kveding
2017: Ola Narverud og Ingebjørg Bø, dans, hardingfele
2018: Veslemøy Nordset og Bjørn Sverre Hol Haugen, dans, vanlig 
2019: Alexander Røynstrand, hardingfele
2022: Ole Nilssen, durspel og Astrid Sulheim, vanlig fele

Referanser

 
Musikklister
Folkemusikk
Folkemusikk
Folkemusikk
Liste over vinnere av landskappleiken på munnharpe

Liste over vinnere av landskappleiken på munnharpe er en kronologisk liste over vinnere av landskappleiken på munnharpe.

Vinnere
1963: Gullik Kirkevoll
1964: Gullik Kirkevoll
1965-1967: felles klasse for eldre folkemusikkinstrument uten vinner/deltaker på munnharpe
1968: Lars Holø
1969: Hallgrim Berg
1970: Hallgrim Berg
1971: Hallgrim Berg
1972: Hallgrim Berg
1973: Hallgrim Berg
1974: Hallgrim Berg
1975: Dagfinn Nupen
1976: Dagfinn Nupen
1977: Dagfinn Nupen
1980: Ingen vinner kåret
1979: Dagfinn Nupen
1980: Ikke avholdt
1982: Dagfinn Nupen
1982: Torleiv H. Bjørgum
1983-1989: Ikke avholdt
1990: Bjørgulv Straume
1991: Bjørgulv Straume
1992: Erik Røine
1993: Jan Arnold Sauar
1994: Erik Røine
1995: Ikke avholdt
1996: Anders Røine
1997: Anders Røine (kongepokalen)
1998: Anders Røine
1999: Svein Westad
2000: Svein Westad
2001: Svein Westad
2002: Øystein Monsen
2003: Sigurd Brokke
2004: Sigurd Brokke
2005: Tom Willy Rustad
2006: Tom Willy Rustad
2007: Thov G. Wetterhus
2008: Jon Elling Buen Garnås
2009: Thov G. Wetterhus
2010: Anders Røine
2011: Anders Røine
2012: Thov G. Wetterhus
2013: Thov G. Wetterhus
2014: Tom Willy Rustad
2015: Kenneth Lien
2016: Thov G. Wetterhus
2017: Simen Roheim Iversen
2018: Thov G. Wetterhus
2019: Kenneth Lien
2022: Kenneth Lien

Referanser

Musikklister
Landskappleiken munnharpe
Norske kulturlister
Vietnam under Sommer-OL 2008

Vietnam under Sommer-OL 2008. Tretten sportsutøvere, sju menn og seks kvinner fra Vietnam deltok i åtte sporter under Sommer-OL 2008 i Beijing. De kom på delt 70.-plass med en sølvmedalje.

Medaljer

Medaljevinnerne

Nasjoner under Sommer-OL 2008
Vietnam under de olympiske leker
2000-årene i Vietnam
Zambia under Sommer-OL 2008

Zambia under Sommer-OL 2008. Åtte sportsutøvere, seks menn og to kvinner fra Zambia deltok i tre sporter, badminton, boksing, friidrett og svømming under Sommer-OL 2008 i Beijing. De vant ikke noen medalje. Bokseren Hastings Bwalya var landets flaggbærer underåpningsseremonien.

Medaljer

Friidrett

Badminton

Boksing

Svømming

Referanser

Eksterne lenker
 Resultater og profilside  på sports-reference.com

Nasjoner under Sommer-OL 2008
Zambia under de olympiske leker
2000-årene i Zambia
Sandvatn turisthytte

Sandvatn turisthytte er en turisthytte ved innsjøen Sandvatnet i Frafjordheiene i Sirdal kommune, Vest-Agder. Hytta eies og driftes av Stavanger Turistforening. Sandvatn (910 moh) er lett tilgjengelig ved en tretimers fottur fra Lortabu øverst i Hunnedalen. Sett bort fra en god del stigning i starten av turen fra Hunnedalen, regnes turen som lettgått, og den er godt merket med røde T-er og varder. Turen til Sandvatn turisthytte er godt egnet for hele familier, og hytten fylles ofte opp med over 30 fotturister i helgene i sesongen. Sandvatn turisthytte har 12 senger, men madrasser til langt flere. Sandvatn turisthytte er ubetjent og står åpen hele året.

Det finnes i alle fall fire naturlige alternativer om man ønsker å gå videre fra Sandvatn-hytta:
Børsteinen (7-8 timer, noe dårlig merket)
Blåfjellenden (4 timer) 
Langavatn (3 timer)
Hunnedalen (to ulike ruter, en til Lortabu på 3 timer og en til Høgaleite på 5 timer)

En stor heller, Mohidleren, ligger en halvtimes tur fra Sandvatn, og er et spennende turmål for både store og små.

Eksterne lenker
 Turistforeningens informasjonsside om Sandvatn

Den Norske Turistforening
Turisthytter i Agder
Byggverk i Sirdal
Samferdsel i Sirdal
Ellingsen

Ellingsen er et vanlig etternavn i Norge. I 2010 hadde  nordmenn etternavnet Ellingsen. Per januar 2020 var antallet 4 906 personer. Navnet er et patronymikon og betyr «sønn av Elling».

Noen kjente personer med navnet Ellingsen 
 Aino Ellingsen (f. 1955), lokalpolitiker
 Allan Ellingsen (f. 1984), politiker
 Anne Ellingsen (f. 1965), antropolog, forfatter
 Anne-Grete Ellingsen (f. 1953), næringslivsleder 
 Audun Ellingsen (f. 1979), jazzmusiker
 Beate Ellingsen (f. 1950), interiørarkitekt og møbeldesigner
 Brede Raa Ellingsen (f. 1988), friidrettsutøver (høydehopp), sønn av Gisle Ellingsen
 Dag Ellingsen (f. 1956), sosiolog
 Fezza Ellingsen (f. 1955), musiker, låtskriver, komponist og produsent
 Gisle Ellingsen (f. 1965), sportssjef og tidligere høydehopper
 Grete Ellingsen (f. 1976), politiker
 Halvar Ellingsen (f. 1986), norgesmester i kokkekunst
 Heidi Ruud Ellingsen (f. 1986), skuespiller, danser, sanger
 Håkon Bjørn Ellingsen (f. 1927), pensjonert kontreadmiral
 Haakon Ellingsen (f. 1966), musiker og komponist
 Jan Arild Ellingsen (f. 1958), politiker
 Julie Ellingsen (1869–1958), lærer og forfatter
 Karl Einar Ellingsen (f. 1950), musikkarbeider og næringslivsmann
 Kjellaug Ellingsen (f. 1949), tidligere svømmer
 Lasse Ellingsen (1825–1905), lærer, lensmann og stortingsrepresentant
 Lena Kristin Ellingsen (f. 1980), skuespiller
 Olav Ellingsen , (f. 1949), lokalpolitiker
 Ole Kristian Ellingsen (f. 1952), forfatter
 Simen Andreas Ådnøy Ellingsen (f. 1981), professor
 Svein Ellingsen (1929–2020), billedkunstner og salmedikter
 Tommy Ellingsen (f. 1986), fotograf
 Trond Ellingsen (f. 1951), advokat og politiker
 Vetle Raa Ellingsen (f. 2000), friidrettsutøver (høydehopp), sønn av Gisle Ellingsen
 Vigdis Ellingsen (f. 1941), forfatter, journalist og pressefotograf
 Øyvind Ellingsen (f. 1952), professor
 Åge Ellingsen, sportskommentator, tidligere ishockeyspiller

Referanser
Carlsen

Carlsen er et vanlig etternavn i Norge. I 2010 hadde  nordmenn etternavnet Carlsen. Per januar 2020 var dette antallet sunket til 2796. Navnet er et patronymikon og betyr «sønn av Carl».

Noen kjente personer med etternavn Carlsen 

 Agnete Carlsen (f. 1971), norsk tidligere fotballspiller
 Armand Carlsen (1905-1969), norsk skøyteløper
 Bjørn Carlsen (f. 1945), norsk kunstmaler
 Carsten Carlsen (1892-1961), norsk musiker
 Fredrik Carlsen (f. 1989), norsk fotballspiller
 Henning Carlsen (1927-2014), dansk filmregissør
 Jon Herwig Carlsen (f. 1937), norsk sportsjournalist
 Lalla Carlsen (1889-1967), norsk skuespiller
 Magnus Carlsen (f. 1990), norsk sjakkspiller
 Olav Carlsen (1930 - 2013), norsk politiker
 Reidar Carlsen (1908-1987), norsk politiker
 Toril Carlsen (f. 1958), norsk sopransanger

Referanser 

Etternavn
Patronym
George Clinton (funkmusiker)

George Clinton (født 22. juli 1941 i Kannapolis i Nord-Carolina) er en funk-musiker fra USA. Han var hovedpersonen i gruppene Parliament og Funkadelic på 1970- og 1980-tallet, og han turnerer fortsatt med varianter av disse. Han omtales gjerne som en av de mest innovative musikerne innen funk og regnes som skaperen av understilen P-Funk. Sammen med femten andre medlemmer av Parliament-Funkadelic blei han i 1997 innvotert i Rock and Roll Hall of Fame.

Karriere 
Som tenåring danna Clinton, som jobba i en barbersalong i Plainfield i New Jersey, doo-wop-gruppa The Parliaments, sterkt inspirert av blant andre Frankie Lymon & the Teenagers. Han rekrutterte til gruppa gjennom kunder i salongen. Etter ei tid flytta de til Detroit og gjorde forsøk på å komme inn i miljøet rundt plateselskapet Motown. Suksessen uteblei, og etter hvert trakk Clinton mer i funk-retning og gav backing-musikerne mer plass. Rettighetsproblemer hindra ham ei tid i å bruke det gamle band-navnet. Resulatet av dette blei flere grupper som i stor grad hadde samme mannskap, og utover på 1970-tallet hadde Parliament og Funkadelic stor suksess med mer enn 40 hitsingler.

På 1980-tallet spilte Clinton inn flere album, dels soloutgivelser og dels med varierende samlinger av hans gamle kolleger under ymse gruppenavn, som gjerne går under samlebetegnelsen P-Funk All-Stars. innspillingene gav en del gode plasseringer på rhythm-and-blues-listene i USA.

Fra 1990-tallet og framover er Clintons materiale mye brukt av rappere som utgangspunkt for sampling-innspillinger, og han har påvirka artister som Jungle Brothers, Ice-T, Fishbone og MC Hammer.

Referanser

Eksterne lenker 
 
 
 
 
 Diskografi på nettstedet Allmusic.com

Musikere fra USA
Låtskrivere fra USA
Medlemmer av Rock and Roll Hall of Fame (gruppemedlem)
Personer fra Rowan County i Nord-Carolina
Personer fra Cabarrus County i Nord-Carolina
Friidrett (tidsskrift)

Denne artikkelen handler om den norske tidsskriftet Friidrett; for sporten se Friidrett.
Friidrett (også Bladet Friidrett) er et norsk fagblad, og Norges Friidrettsforbunds offisielle magasin. Magasinet utkom første gang 1, mars 1950 under navnet Fri-idrett. Per 2010 utkommer med fem utgaver i året.

Bladet utgis av forlaget og mediehuset Sportmedia AS med hovedkontor i Askim. Redaktør for Friidrett er Jon Wiik. Bladet samarbeider med Norsk friidretts offisielle nettside.

Magasinet definerer sin målgruppe som trenere, ledere, aktive og engasjerte foreldre innen friidrett. Det inneholder reportasjer fra friidrettsmiljøet, hovedsakelig i Norge, med fokus på talenter, breddeaktiviteter, trening, utstyr og ernæring. Bladet presenterer også resultater, stevnekunngjøringer og terminlister.

Opplaget det første året var 1700, med 98 betalende abonnenter.

Opplag
Bekreftede netto opplagstall fra Mediebedriftenes Landsforening:
 2012: 3 279 
 2013: 2 848
 2014: 2 330

Referanser

Eksterne lenker 
 
 Sportsmedia om Fagbladet Utdannings egen nettside

Norske fagblader
Friidrett i Norge
Sportslitteratur
Publikasjoner etablert i 1950
Simone Collio

Simone Collio (født 27. desember 1979 i Cernusco sul Naviglio) er en italiensk sprinter.

Karriere 
Collio deltok i sitt første VM i 2003, da han deltok i VM i friidrett innendørs 2003 i Birmingham. Her endte han på syvendeplass på 60 meter, med tiden 6,71. I de neste innendørs-VM han deltok i, som var 2004 og 2008, ble det hhv. syvende- og sjetteplass. 

Hans første internasjonale medalje kom i European Indoor Cup 2004, da han fikk sølv på 60 meter. Året etter fikk han bronse i SPAR European Cup 2005, med tiden 10,15 på 100 meter.

I 2010 var han med på det italienske laget som fikk sølv på 4 x 100 meter stafett under EM i friidrett 2010 i Barcelona. De andre deltakerne på laget var Roberto Donati, Emanuele di Gregorio og Maurizio Checcucci.

Eksterne lenker 
 

Fødsler i 1979
Italienske sprintere
Italienske mestere i friidrett
Deltakere for Italia under Sommer-OL 2004
Friidrettsutøvere under Sommer-OL 2004
Deltakere for Italia under Sommer-OL 2008
Friidrettsutøvere under Sommer-OL 2008
Deltakere for Italia under Sommer-OL 2012
Friidrettsutøvere under Sommer-OL 2012
Deltakere for Italia under VM i friidrett innendørs 2012
Sandane stadion

Sandane stadion er et kombinert idrettsanlegg for fotball og friidrett i kommunesenteret Sandane i Gloppen kommune. Anlegget er hjemmearena for fotballaget til Sandane Turn og Idrettslag, samt treningsanlegg for friidrettsutøvere fra flere av idrettslagene rundt Gloppefjorden.

Stadion ligger like ved Firda videregående skole og Gloppen ungdomsskole og nyttes som undervisningsarena. Friidrettsbanen har rødstubbdekke, mens fotballbanen har naturgress. På banens vestside ligger klubbhuset til Sandane Turn og Idrettslag med speakerrom og utstyrslager til stadion. 

Langs banens østvendte langside mot den videregående skolen danner bakken en naturlig tribune. På den andre siden renner Holvikelva med regulerte elvebredder.

Eksterne lenker 
 stadionsiden.com

Idrettsanlegg i Vestland
Sport i Gloppen
Firda videregående skole
Friidrettsarenaer i Norge
Fotballstadioner i Norge
Byggverk i Gloppen
BTT

BTT kan vise til:

 Bettles Airport – flyplass i Alaska i USA
 Bergen Trial Team

de:Liste von Abkürzungen (Netzjargon)#B
Aksjeleilighet

Aksjeleilighet er betegnelsen på en leilighet i et aksjeselskap (eller allmennaksjeselskap) hvor den faste eiendommen, for eksempel en bygård, eies av aksjeselskapet og der beboerne er aksjonærer i selskapet.

Boligaksjeselskaper er veldig sammenlignbart med borettslag men det er enkelte, vesentlige forskjeller. Kjøp av en aksjeleilighet innebærer at man kjøper en aksje (i motsetning til en andel i et borettslag) i et boligaksjeselskap som gir  leierett/borett til en definert bolig i dette selskapet. Begrensninger kan imidlertid følge av aksjeloven og boligselskapets vedtekter.

Aksjeleiligheter og borettslagsleiligheter benevnes i fellesskap som andelsboliger.

Frem til 1960 var det fritt å velge mellom boligaksjeselskaper og borettslagskonstellasjoner. Utenfor de største boligbyggelagene ble det i stor grad etablert boligaksjeselskap, særlig fordi aksjeselskap var en kjent selskapsform og mindre profesjonelle utbyggere valgte å holde ved denne ved organiseringen av boligselskaper fremfor borettslag som på denne tiden fremsto som en ukjent ordning.

Etter at borettslagslovene trådte i kraft 1. juli 1960 ble det ikke lenger adgang til å etablere boligaksjeselskaper. Det ble imidlertid åpnet for opprettelse av boligaksjeselskap ved oppføring av nybygg i 1983, men ikke i eksisterende bygg. Unntaket er ikke lenger aktuelt ettersom borettslagsloven fra 2003 gjeninnførte forbudet og det er dermed ikke mulig å opprette nye boligaksjeselskap.

Et boligaksjeselskap som var lovlig stiftet før borettslagsloven trådte i kraft 15. august 2005, trenger ikke omdanne seg til borettslag og boligaksjeselskapene kan derfor leve videre.

Det finnes fortsatt mange boligaksjeselskaper i Norge og disse reguleres dels av aksjeloven og dels av borettslagsloven.

Salg av aksjeleilighet reguleres av kjøpsloven og ikke avhendingsloven ettersom det som kjøpes er en aksje og ikke en bolig.

Overdragelse av aksjeleiligheter kan ikke tinglyses ettersom eier før og etter overdragelse er og blir den samme – boligaksjeselskapet. Det vil dermed ikke påløpe dokumentavgift ved kjøp av en aksjeleilighet.

Aksjeleiligheter kan ikke ikke  tinglyses i grunnboken.

Referanser

Kilder 

 «aksjeleilighet», fra Store norske leksikon

Boliger
Maurizio Checcucci

Maurizio Checcucci (født 26. februar 1974 i Firenze) er en italiensk sprinter.

Karriere 
Checcucci kom på syvendeplass på 4 x 100 meter stafett under OL 2000, sammen med lagkameratene Francesco Scuderi, Alessandro Cavallaro og Andrea Colombo. Han vant også bronse på 200 meter under Junior-EM 1993, og under Middelhavslekene 2001 vant han sølvmedalje på 100 meter og gull på stafetten. Han deltok også i EM 2002 og EM 2006 uten å nå finalen.

Da han var 36 år gammel deltok han ved EM i friidrett 2010, og vant sølv på 4 x 100 m sammen med Roberto Donati, Simone Collio og Emanuele Di Gregorio. Tiden ble 38,17, som var ny italiensk rekord. Den gamle rekorden hadde da stått i 27 år, siden VM i friidrett 1983.

Referanser

Eksterne lenker 
 

Italienske sprintere
Italienske mestere i friidrett
Friidrettsutøvere under Sommer-OL 2000
Deltakere for Italia under Sommer-OL 2000
Friidrettsutøvere under Sommer-OL 2004
Deltakere for Italia under Sommer-OL 2004
Georgia under Sommer-OL 2008

Georgia under Sommer-OL 2008. Trettifem sportsutøvere fra Georgia deltok i elleve grener under Sommer-OL 2008 i Beijing. Det var fjerde gangen Georgia deltok i et sommer-OL. Landet kom på 27.-plass på den uoffisielle medaljestatistikken med tre gull- og tre bronsemedaljer. Bryteren Ramaz Nozadze var landets flaggbærer under åpningsseremonien.

Medaljer

Medaljevinnerne

Eksterne lenker
 Resultater og profilside  på sports-reference.com

Nasjoner under Sommer-OL 2008
Georgia under de olympiske leker
2000-årene i Georgia
Finn Dag Jagge

Finn Dag Jagge (født 4. mai 1936, død 19. januar 1999) var en norsk tennisspiller.

Han fikk i  alt 42 NM-titler fordelt på ti i single, 23 i double og ni i mixed double. Han mottok kongepokalen tre ganger i 1957, 1964 og 1965. Jagge var aktiv for Oslo Tennisklub i perioden 1955 til 1973. 

Han var sønn av Finn T. Jagge. Selv ble Finn Dag Jagge gift med alpinisten og tennisspilleren Liv Jagge-Christiansen og far til Nina Jagge Lindstøl og alpinist Finn Christian Jagge.

NM-gull

Referanser

Eksterne lenker 
 
 

Norske tennisspillere
Personer fra Oslo
Kongepokalvinnere i tennis
Amy Jönsson Raaholt

Amy Elisabeth Jönsson Raaholt (født 8. juni 1967 i Göteborg) er en norsk tidligere tennisspiller. Hun tok i alt 19 NM-tiltler fordelt på elleve i single, to i double og seks i mixed double i årene 1984–2002. Ti ganger ble hun tildelt kongepokalen, i årene 1986–91, 1993–95 og 2002. Som aktiv var hun kjent som Amy Jönsson, og spilte for en rekke klubber: Asker Tennisklubb, Lier Tennisklubb, Holmenkollen Tennisklubb, Oslo Tennisklub, Drammen Tennisklubb og Grefsen Tennisklubb.

Referanser

Eksterne lenker 
 
 Amy Jönsson Raaholt Store norske leksikon

Norske tennisspillere
Personer fra Göteborg
Kongepokalvinnere i tennis
Kapichirademningen

Kapichirademningen er en demning med et vannkraftverk i Malawi. Installert total produksjonseffekt er 128 MW, fordelt på fire Francisturbiner á 32 MW hver.

Operatør er et statlig selskap. Kraftverket stod ferdig i 2000.

Se også
Liste over verdens største vannkraftverk

Eksterne lenker
 IndustCards – Conventional hydroelectric power plants in Africa.

Vannkraftverk i Malawi
Demninger i Malawi
Ada Werring

Ada Werring (født 3. november 1898 i Kristiania, død 13. januar 1985) var en norsk tennisspiller. Hun tok i alt 37 NM-titler, fordelt på 16 i single, 15 i double og seks i mixed double i årene 1928 til 1951.  

Hun var datter av brigadelege Thomas Steenberg (1867–) fra Horten og Fanny Steenberg (1871–1937) fra Hamar.
Werring begynte med tennis som tolvåring, og representerte Oslo Tennisklub. Hun begynte for alvor etter å ha giftet seg som 19-åring, og var en av de fem A'er på slutten av 1920-tallet. De andre var Agnes Petersen, Asta Voss, Agga Selmer-Anderssen og Annie Bergh.

I og med sine internasjonale seiere i svenske Båstad (de facto nordisk mesterskap) på midten av 1930-tallet var hun også regnet som nordens likeste. Hun ble i 1935 med i den første norske trupp til Wimbledon (tennis). Fire år efter fikk hun Norges Tennisforbund sitt gullmerke, og i 1940 ble hun æresmedlem i Oslo Tennisklub. Flere av hennes siste mesterskap fikk hun rundt 1950 i par med Laila Schou Nilsen (1919–98) som i 1939 hadde slått Ada og tatt over tronen.

Ada var gift med Eivind Werring (1884–46) av Werring (slekt). Etter mannens død i 1946 fortsatte hun firmaet (papireksport) til omkring 1960, før hun jobbet i Statsarkivet til 1972.
Senere spilte hun mye bridge på Madserud. Hun var bosatt i Munkedamsveien 82 fra 1920, murgården ble revet året efter hennes død i 1985.

Mesterskaper 
 Single: 16 seiere i senior-NM
 Norgesmestere tennis innendørs (single damer) (1927–). Seier i 1931, 1932, 1934, 1935, 1937, 1938, 1939
 Norgesmestere i tennis utendørs - single damer (1910-). Seier 1928, 1929, 1930, 1931, 1933, 1934, 1936, 1937, 1938
 Double damer: 15 seiere
 Norgesmestere i tennis innendørs - double damer. Seier i 1951 med Laila Schou Nilsen.
 Norgesmestere i tennis utendørs - double damer. Seier i 1928 og 1929 med Agga Selmer-Anderssen, 1937, 1938, 1939, 1940, 1946, 1947, 1948, 1949 med Laila Schou Nilsen 
 Mixed double:  6 seiere
 Norgesmestere i tennis innendørs - mixed double
 Norgesmestere i tennis utendørs - mixed double. Seier i 1929 med Torleif Torkildsen, 1936 med Fritz W.K. Jenssen

Referanser 

Norske tennisspillere
Personer fra Oslo
Fødsler i 1898
Dødsfall i 1985
Kongepokalvinnere i tennis
Ellen Grindvold

Ellen Louise Grindvold (født 30. juli 1946) er en norsk tidligere tennisspiller og basketballspiller. Hun ble Skandinavisk mester i single i 1975, og tok ytterligere tre nordiske mesterskap for lag. Grindvold vant 72 NM-titler i årene 1964 til 1986, fordelt på 27 i single (27), 23 i double og 22 i mixed double. Hun mottok 13 kongepokaler og er mestvinnende blant norske tennisspillere. Grindvold representerte Oslo Tennisklub og den danske klubben Lyngby Tennisklubb. Hun spilte også basketball for Ullern Basketballklubb og har 15 landskamper for Norge.

Referanser

Eksterne lenker 
 Artikkel på Store norske leksikon

Norske tennisspillere
Norske basketballspillere
Personer fra Oslo
Kongepokalvinnere i tennis
Norgesmestere
Brynild Gruppen

Brynild Gruppen AS er en av de større norske familieeide merkevareleverandører innen næringsmidler, med røtter tilbake til 1895. Selskapet markedsfører merkevarene Minde Sjokolade, Den Lille Nøttefabrikken, Dent, Michal's Farm og Brynild. I 2021 endret gruppen navn til Brynild AS. 

Brynild AS har 200 ansatte og har en årlig omsetning på ca. 750 millioner kroner. Hovedkontoret ligger i Fredrikstad.

Eksterne lenker 
 Brynilds nettsider

Norske næringsmiddelprodusenter
Selskaper etablert i 1895
1895 i Norge